**VIĻĀNU NOVADA SPORTA LAUREĀTS 2019**

**NOLIKUMS**

1. **Mērķis un uzdevumi**
	1. godināt un apbalvot novada komandas, sportistus, trenerus, sporta dzīves aktīvistus un iedzīvotājus, kuri veicinājuši sporta attīstību novadā;
	2. informēt sabiedrību par sporta sasniegumiem 2019. gadā;
	3. veicināt sportistu piedalīšanos novada, valsts un starptautiska līmeņa sacensībās popularizējot Viļānu novadu.
2. **Vispārīgie noteikumi**
	1. pretendēt uz nomināciju “Viļānu novada sporta laureāts 2019” var ikviens Viļānu novada sportists un sporta komanda, kuri laika posmā **no 2019. gada 1. janvāra līdz
	2019. gada 1. decembrim** popularizējuši Viļānu novada vārdu pasaulē un Latvijā, sasnieguši augstus sportiskos rezultātus, kā arī veicinājuši sporta attīstību novadā;
	2. pasākumu “Viļānu novada sporta laureāts 2019” organizē **Viļānu novada pašvaldības Sporta skola**.
3. **Pieteikumu iesniegšana un nominācijas**
	1. pretendentus izvirzītajām nominācijām var pieteikt **līdz 2020. gada 07. janvārim**. Anketas ir pieejamas Viļānu novada tīmekļa vietnē <https://www.vilanunovads.lv/> vai <http://www.vilani.lv/>. Pēc parauga aizpildītas anketas (skat. pielikumā) jānosūta elektroniski uz e-pastu vilanusports@inbox.lv vai jāiesniedz Viļānu novada Sporta skolā - Liepu iela 2B, Viļāni.
	2. nominācijas 2019. gadā:
		1. nominācija “Viļānu novada labākā komanda - 2019”
		2. nominācija “Viļānu novada treneris/e - 2019”
		3. nominācija “Viļānu novada Jaunā cerība sportā - 2019”
		4. nominācija “Viļānu novada sportists/e - 2019”
		5. nominācija “Viļānu novada veterāns/e sportā - 2019”
		6. nominācija “Mūža ieguldījums sportā - 2019”
4. **Vērtēšana**
	1. vērtēšanas komisijas sastāvs:
		1. Viļānu novada pašvaldības izglītības un kultūras lietu speciāliste Ilga Morozova;
		2. Viļānu novada Sporta komisija - Daiga Ceipiniece, Aleksejs Šlapakovs, Guna Popova;
	2. Sporta komisija izvērtē saņemtos iesniegumus un apbalvošanai izvirza katrā nominācijā vienu pretendentu.
5. **Vērtēšanas kritēriji**
	1. pretendentam jāatbilst vismaz vienam no nosacījumiem:
		1. dalība Pasaules un/vai Eiropas čempionātos;
		2. Starptautiskos turnīros iegūtas godalgotas vietas;
		3. izcīnīta 1.- 3. vieta Latvijas čempionātā un/vai valsts mēroga sacensībās;
		4. Viļānu novada un sporta popularizēšana valsts mērogā.
6. **Pretendentu izvirzīšanas noteikumi**
	1. komandas un sportistus izvirza:
		1. Viļānu novada sporta organizācijas/biedrības;
		2. Viļānu novada iedzīvotāji un sporta aktīvisti.
7. **Apbalvošana**
	1. laureātu apbalvošana notiks 2020. gada 25. janvārī Viļānu kultūras namā.
	2. uzvarētāji visās nominācijās saņem piemiņas balvas un atzinības rakstus.

Viļānu novada domes priekšsēdētāja

Jekaterina Ivanova